CELEX: 
Language: et
Date: 2017-08-21 00:00:00
Title: KOMISJONI RAKENDUSMÄÄRUS (EL) …/…, millega muudetakse rakendusmäärust (EL) nr 615/2014, millega kehtestatakse Euroopa Parlamendi ja nõukogu määruse (EL) nr 1306/2013 ning Euroopa Parlamendi ja nõukogu määruse (EL) nr 1308/2013 rakendussätted seoses oliiviõli ja lauaoliivide sektorit toetavate tööprogrammidega

KOMISJONI RAKENDUSMÄÄRUS (EL) …/…,
            
            
               9.8.2017,
            
            
               millega muudetakse rakendusmäärust (EL) nr 615/2014, millega kehtestatakse Euroopa Parlamendi ja nõukogu määruse (EL) nr 1306/2013 ning Euroopa Parlamendi ja nõukogu määruse (EL) nr 1308/2013 rakendussätted seoses oliiviõli ja lauaoliivide sektorit toetavate tööprogrammidega
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008,
                  1
                eriti selle artikli 57 lõiget 2, artikli 58 lõiget 4, artikli 62 lõiget 2 ja artikli 66 lõiget 4,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  2
                eriti selle artiklit 31,
            
            
               ning arvestades järgmist:
            
            
               (1)1. aprillil 2015 alanud kolmeaastaste tööprogrammide rakendamisel saadud kogemustele tuginedes tuleks komisjoni rakendusmääruse (EL) nr 615/2014
                  3
                teatavaid sätteid lihtsustada või täpsustada. Samuti on asjakohane piirata edaspidi ettevõtjate ja liikmesriikide haldusasutuste halduskoormust.
            
            
               (2)Kuna tööprogrammide rakendamise aasta algab 1. aprillil ning toetusesaaja-organisatsioonide ühinemise tõttu on heakskiidetud tööprogrammidesse tehtud muudatusi, mida tuleks arvestada, peaksid varem eraldi tööprogramme omanud toetusesaaja-organisatsioonid rakendama oma programme paralleelselt ja eraldi kuni selle rakendusaasta alguseni, mis järgneb rakendusaastale, millal ühinemine toimus. Samuti tuleks kohandada teatavaid tööprogrammide meetmete muudatuste heakskiitmise tingimusi, et oleks selge, et asjaomasele valdkonnale eraldatud kogueelarve jääb samaks. 
            
            
               (3)Selleks et ettemaksetaotlused oleksid toetusesaajale makstud tegelike eraldistega paremas vastavuses, peaks liikmesriikidel olema võimalus lubada toetusesaaja-organisatsioonidel esitada ettemaksetaotlused kolmeaastaste tööprogrammide rakendamise ajal. 
            
            
               (4)Heakskiidetud tööprogrammi rakendamise tagamiseks tuleks kehtestada tööprogrammi heakskiitmise taotluse esitamisel tagatiseks antav miinimumsumma. Eeskirjad, milles käsitletakse ettemaksetega seotud tagatiste vabastamist enne tööprogrammi rakendamise iga aasta lõppu, tuleks muuta paindlikumaks ja viia need vastavusse liidupoolset rahastamist käsitlevate eeskirjadega. 
            
            
               (5)Arvestades et maksetaotluste esitamise rangete tähtaegade peamine eesmärk on järgida iga-aastast eelarvetsüklit, peaksid liikmesriigid olema maksetaotluste esitamise tähtaegade kehtestamisel paindlikumad, kuna liikmesriigid saavad teha makseid selle kalendriaasta 15. oktoobrini, millal tööprogrammi rakendamine lõpeb.
            
            
               (6)Et vältida likviidsusprobleeme, tuleks juba kantud kulude hüvitamiseks näha ette osa kaupa maksmise süsteem tööprogrammi rakendamise igal aastal.
            
            
               (7)Lihtsustamise huvides peaks olema võimalik kontrollida üksnes esitatud dokumentide põhjal, kas toetusesaajate tunnustamise tingimustest peeti kinni.
            
            
               (8)Peale selle tuleks väljendada selgemalt kuupäevad, millal komisjonile tuleb teatav teave esitada, ning ristviited rakendusmääruse (EL) nr 615/2014 teatavate sätete vahel.
            
            
               (9)Seepärast tuleks rakendusmäärust (EL) nr 615/2014 vastavalt muuta.
            
            
               (10)Enne 1. aprilli 2018 heakskiidetud tööprogramme tuleks jätkuvalt reguleerida vastavalt rakendusmääruse (EL) nr 615/2014 sätetele, mida kohaldatakse nende heakskiitmise ajal kuni kõnealuste programmide lõpuni.
            
            
               (11)Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega, 
            
         
         
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Rakendusmäärust (EL) nr 615/2014 muudetakse järgmiselt.
            
            
               (1)Artiklit 2 muudetakse järgmiselt:
            
            
               (a)lõike 3 esimene lõik asendatakse järgmisega:
            
            
               „Kui toetusesaaja-organisatsioonid, kellel olid varem eraldi tööprogrammid, on ühinenud, rakendavad nad programme paralleelselt ja eraldi kuni ühinemisele järgneva aasta 31. märtsini.“;
            
            
               (b)lõike 6 punktid c ja d asendatakse järgmisega:
            
            
               „c)eelarve, mis on eraldatud asjaomasele valdkonnale, nagu on osutatud delegeeritud määruse (EL) nr 611/2014 artikli 3 lõikes 1, jääb muutumatuks;
            
            
               d)eelarvevahendite ülekandmine kõnealuse meetme alt muudele asjaomase valdkonna meetmetele ei ületa 40 000 eurot.“
            
            
               (2)Artiklid 3 ja 4 asendatakse järgmisega:
            
            
               „Artikkel 3
            
            
               Ettemaksed
            
            
               1. Toetusesaaja-organisatsioon võib esitada ettemaksetaotlused liikmesriikide poolt kehtestatavateks kuupäevadeks. 
            
            
               2. Konkreetse aasta kohta tehtud ettemaksete kogusumma ei tohi ületada 90 % tööprogrammi jaoks ette nähtud algselt heakskiidetud toetussummast.
            
            
               3. Liikmesriik võib kehtestada ettemaksete miinimumsumma ja tähtajad selle maksmiseks. 
            
            
               Artikkel 4 
            
            
               Esitatavad tagatised 
            
            
               1. Delegeeritud määruse (EL) nr 611/2014 artikli 7 lõike 3 punktis g osutatud tagatis peab olema vähemalt 10 % taotletud liidu toetusest.
            
            
               2. Artiklis 3 osutatud ettemaksed makstakse tagatise esitamisel vastavalt komisjoni delegeeritud määruse (EL) nr 907/2014* IV peatükile. Tagatiseks antav summa peab olema 110 % ettemakse summast.
            
            
               3. Enne liikmesriigi poolt kindlaks määratavat kuupäeva ja hiljemalt tööprogrammide rakendamise iga aasta lõpus võivad toetusesaaja-organisatsioonid esitada asjaomasele liikmesriigile taotluse lõikes 2 osutatud tagatis vabastada. Peale artikli 5 lõike 2 punktis b ja c osutatud dokumentide tuleb taotlustele lisada programmi elluviidud etappide üksikasjalik kirjeldus tegevusvaldkondade ja meetmete kaupa vastavalt delegeeritud määruse (EL) nr 611/2014 artiklile 3. Peale kõnealuste dokumentide kontrollimist vabastab liikmesriik asjaomaste kulutuste puhul esitatud tagatised hiljemalt teisel kuul pärast taotluse esitamist.
            
         
         
            
               ----------------------
            
            
               * Komisjoni 11. märtsi 2014. aasta delegeeritud määrus (EL) nr 907/2014, millega täiendatakse Euroopa Parlamendi ja nõukogu määrust (EL) nr 1306/2013 makse- ja muude asutuste finantsjuhtimise, raamatupidamisarvestuse kontrollimise ja heakskiitmise, tagatiste ja euro kasutamise osas (ELT L 255, 28.8.2014, lk 18).“
            
            
               (3)Artiklit 5 muudetakse järgmiselt:
            
            
               (a)lõige 1 asendatakse järgmisega:
            
            
               „1.
                     Liidu toetuse saamiseks vastavalt määruse (EL) nr 1308/2013 artikli 29 lõikele 2 esitab toetusesaaja-organisatsioon liikmesriigi makseasutusele rahastamistaotluse kalendriaastal, mil lõpeb tööprogrammi rakendamise aasta, ja hiljemalt liikmesriigi määratud kuupäeval, mis võimaldab vastavust lõikele 5. 
            
            
               Liikmesriigi makseasutus võib maksta toetusesaaja-organisatsioonile tööprogrammi rakendamise igale aastale vastava liidu toetuse jääksumma pärast seda, kui ta on artiklis 9 osutatud aruande või artiklis 7 osutatud kontrolliaruande põhjal veendunud, et artiklis 3 osutatud ettemakse igale osamaksele vastavad meetmed on tegelikult ellu viidud.“;
            
            
               (b)lõike 5 esimene lause asendatakse järgmisega:
            
            
               „Hiljemalt selle kalendriaasta 15. oktoobriks, mil tööprogrammi rakendamisaasta lõpeb, ning kui on toimunud täiendavate dokumentide läbivaatamine ja artiklis 6 osutatud kontrollid, maksab liikmesriik välja nõuetekohase liidu toetuse ning vabastab vajaduse korral artikli 4 lõikes 2 osutatud tagatise.“
            
            
               (4)Lisatakse artikkel 5a:
            
            
               „Artikkel 5a
            
            
               Osalised maksed
            
            
               1.
                     Liikmesriigid võivad lubada toetusesaaja-organisatsioonidel taotleda toetuse sellise osa väljamaksmist, mis vastab tööprogrammi kohaselt juba tehtud kulude summale.
            
            
               2.
                     Lõikes 1 osutatud taotlused võib esitada mis tahes ajal, kuid mitte rohkem kui kaks korda igal tööprogrammide rakendamise aastal. Peale artikli 5 lõike 2 punktides b ja c osutatud dokumentide tuleb taotlustele lisada programmi elluviidud etappide üksikasjalik kirjeldus tegevusvaldkondade ja meetmete kaupa vastavalt delegeeritud määruse (EL) nr 611/2014 artiklile 3.
            
            
               3.
                     Lõikes 1 osutatud taotluste puhul tehtud maksed ei tohi ületada 80 % toetuse osast, mis vastab tööprogrammi kohaselt juba tehtud kulutuste summale asjaomasel ajavahemikul. Liikmesriigid võivad kehtestada osaliste maksete miinimumsumma ja taotluste esitamise tähtajad.“
            
            
               (5)Artiklisse 6 lisatakse lõige 6:
            
            
               „6.
                     Liikmesriigid võivad kontrollida üksnes esitatud dokumentide põhjal, kas toetusesaajate tunnustamise tingimustest peeti kinni, nagu on osutatud lõike 1 punktis a.“
            
            
               (6)Artiklit 10 muudetakse järgmiselt:
            
            
               a) lõiget 1 muudetakse järgmiselt:
            
            
               i)sissejuhatav lause asendatakse järgmisega:
            
            
               „Hiljemalt 31. jaanuariks enne uue kolmeaastase tööprogrammi algust teatavad pädevad asutused komisjonile käesoleva määruse rakendamist käsitlevad riiklikud meetmed, eelkõige meetmed, mis hõlmavad:“;
            
         
         
            
               ii)punktid c ja d asendatakse järgmisega:
            
            
               „c)konkreetses tegevusvaldkonnas antava liidu toetuse miinimumsumma, millele on osutatud delegeeritud määruse (EL) nr 611/2014 artiklis 5, oliivisektori eesmärgid ja prioriteedid, millele on osutatud kõnealuse delegeeritud määruse artikli 6 lõike 1 punktis a ning kvantitatiivsed ja kvalitatiivsed tõhususnäitajad, millele on osutatud kõnealuse delegeeritud määruse artikli 7 lõike 3 punktis f;
            
            
               d)käesoleva määruse artikli 5 lõikes 1 ja artikli 5a lõikes 3 osutatud meetmed;“
            
            
               (b)lõike 3 sissejuhatav lause asendatakse järgmisega:
            
            
               „Hiljemalt heakskiidetud tööprogrammi igale rakendamisaastale järgneva aasta 20. oktoobril edastavad pädevad asutused komisjonile käesoleva määruse rakendamist käsitleva aruande, mis sisaldab vähemalt järgmist teavet:“.
            
            
               Artikkel 2
            
            
               Käesolev määrus jõustub seitsmendal päeval pärast selle avaldamist Euroopa Liidu Teatajas.
            
            
               Seda kohaldatakse 1. aprillil 2018 algavate tööprogrammide ja nende heakskiitmise protsessi suhtes.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 9.8.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  ELT L 347, 20.12.2013, lk 549.
               
               
                  
                     (2)
                  
                  
                     ELT L 347, 20.12.2013, lk 671
                  
                  . 
               
               
                  
                     (3)
                  Komisjoni 6. juuni 2014. aasta rakendusmäärus (EL) nr 615/2014, millega kehtestatakse Euroopa Parlamendi ja nõukogu määruse (EL) nr 1306/2013 ning Euroopa Parlamendi ja nõukogu määruse (EL) nr 1308/2013 rakendussätted seoses oliiviõli ja lauaoliivide sektorit toetavate tööprogrammidega (
                  
                     ELT L 168, 7.6.2014, lk 
                  
                  95).